ai4bharat/Pralekha huggingface dataset:
دیہی ترقیات کی وزارت
دین دیال انتودیہ یوجنا- قومی دیہی ذریعہ آمدنی مشن نے بہتر غذائی گوناگونیت اور ذریعہ معاش کے لئے زرعی غذائیت والی کھیتی باڑی اور مویشیوں کی پرورش کے سلسلے میں قومی مشارت کا انعقاد کیا
دیہی ترقی کی وزارت  کےدین دیال انتودیہ یوجنا -قومی دیہی ذریعہ آمدنی مشن  نےکمیونٹی پر مبنی تنظیم کے ذریعے زرعی غذائیت والی پائیدارکھیتی باڑی اور مویشی پروری کے طور طریقوں کو فروغ دے کر غذائی تحفظ کو آگے بڑھانےکے سلسلے میں ایک آن لائن مشاورت کا اہتمام کیا۔ تکنیکی شراکتدار کے طور پر روشنی اور ٹی اے ٹو این آر ایل ایم  نے اس مشارت کے انعقاد میں اپنا تعاون پیش کیا۔
دیہی ترقیات کی وزارت کے ایڈیشنل سکریٹری جناب چرنجیت سنگھ نے کلیدی خطبہ پیش کیا اور بے زمین ایس ایچ جی کنبوں کے نقطہ نظر سے زرعی غذائیت والی کھیتی باڑی اور مویشی پروری کو فروغ دینے پر ایک جامع نظریہ کی ضرورت پر زور دیا۔ انھوں نے بھوک اور مائیکرو نیوٹرینٹ کی کمیوں پر کام کرنے کی ضرورت پر بھی زور دیا، جسے فصلوں کے بائیو فورٹیفیکیشن کے ذریعے دور کیا جاسکتا ہے۔ وزارت دیہی ترقیات کی جوائنٹ سکریٹری محترمہ اسمرتی شرن نے اس بات کو تسلیم کرتے ہوئے کہا کہ زرعی غذائی کھیتی اور مویشی پروری والے گھر کے لئے غذائیت سے بھرپور سستی خوراک ایک امکانی ذریعہ ہوسکتی ہے۔
انٹرنیشنل فوڈ پالیسی ریسرچ انسٹی ٹیوٹ، انٹرنیشنل انسٹی ٹیوٹ فار پاپولیشن سائنسز، ایم ایس سوامی ناتھن ریسرچ فاؤنڈیشن، ہرشا ٹرسٹ، سینٹر فار انڈین نالج سسٹمز، پردان، انٹرنیشنل انسٹی ٹیوٹ آف گوٹ مینجمنٹ، ریوائٹلائزنگ رین فیڈ ایگریکلچر نیٹ ورک، اور واٹر شیڈ سپورٹ سروسز اینڈ ایکوٹیز نیٹ ورک ، ٹرانسفورم رورل انڈیا، گرامیہ ریسورس سینٹر فار وومن، پروجیکٹ کنسرن انٹرنیشنل، یونیسیف اور عظیم پریم جی فاؤنڈیشن کے ماہرین اور بہار و جھارکھنڈ کے ریاستی قائدین نے اپنے تجربات سے اپنے فکری پہلوؤں کو مشترک کیا۔ ریاستی دیہی ذریعہ آمدنی کے مشن، دیگر شراکت دارایجنسیوں اور اداروں نے اس مشاورت میں حصہ لیا۔
مشاورت کے اہم نکات میں صلاحیت سازی، فصلو ں کی دیسی قسموں کو فروغ دیا جانا، بیجوں کا انتظام، کمیونٹی کچن گارڈنس اور مویشیوں کی صحت کے خطرات کو کم کرنے کی حکمت عملی کے ذریعے کمیونٹی کو مستحکم و مضبوط کرنا انتہائی اہم ہے۔ اس کے علاوہ مویشیوں کی صحت کی دیکھ بھال کے لئے مسلسل خدمات، پائیداری کو یقینی بنانا، پیداوار کی کھپت کو فروغ دینے کے لئے سماجی اور طرز عمل میں تبدیلی کے مواصلاتی نظریات اور غذائی خواندگی کے ساتھ ساتھ سماجی و ثقافتی معیارات ایسے شعبے ہیں، جن پر توجہ مرکوز کرنے کی ضرورت ہے۔ خواتین میں غذائیت کو بہتر بنانے کے لئے مختلف محکموں اور پروگراموں کے ساتھ تال میل کرنا آمدنی میں اضافہ اور بہترغذائی نتائج کے لئے کفایتی ، پائیدار ماڈلزحقیقی حل ہوسکتا ہے۔
بہت چھوٹی، چھوٹی اور درمیانی صنعتوں کی وزارت
کسانوں کی آمدنی بڑھانے اور دیہی معیشت کو رفتار دینےکے لئے چھتیس گڑھ اور ہریانہ میں 31 کھادی قدرتی پینٹ اکائیاں
نئی دہلی،23- نومبر 2021/ کھادی اور گرام ادیوگ کمیشن  کے ذریعہ گائے کے گوبر کوکچےمال کے طور پر استعمال کرکے فروغ دی گئی بے مثال کھادی قدرتی پینٹ کو چھتیس گڑھ اور ہریانہ کی ریاستی سرکاروں نے مستقل روزگار کے ایک ماڈل کے طور پر اپنایا ہے۔ کل 31قدرتی پینٹ بنانے والی اکائیاں –چھتیس گڑھ میں 25 ، ہریانہ میں6، جلد ہی متعلقہ ریاستی سرکاروں کے ذریعہ قائم کی جائیں گی، جس کے لئے کے وی آئی سی کے ساتھ ٹکنالوجی کے معاہدے پر دستخط کئے گئے ہیں۔ چھتیس گڑھ حکومت نے چھتیس گڑھ کے وزیراعلی جناب بھوپیش بگھیل کی موجودگی میں 21 نومبر 2021 کو کی وی آئی سی کے ساتھ مفاہمت نامے پر دستخط کئے۔ ہریانہ حکومت کےسا تھ مفاہمت نامے پر 12 نومبر 2021 کو دستخط کئے گئے تھے۔
ہریانہ میں پہلی قدرتی پینٹ اکائی چندی گڑھ کے پاس پنجور میں قائم کی گئی ہے ، جہاں 6000لیٹر سے زیادہ قدرتی پینٹ کی پیداوار کی جاچکی ہے۔ مارچ 2022 تک دیگر پانچ پینٹ بنانے والی اکائیاں قائم کی جائیں گی۔ چھتیس گڑھ حکومت 25 پینٹ بنانے والی اکائیوں کے علاوہ کاربیکسی میتھائل سیلولیز  کو بنانے کے لئے 75 اکائیاں بھی قائم کرے گی، جو کہ قدرتی پینٹ کا ایک اہم جزو ہے۔
ان نئی پینٹ بنانے والی اکائیوں کی صلاحیت یومیہ 500 لیٹر پینٹ پیداوار کی ہوگی۔ دونوں ریاستوں میں 31 نئی قدرگی پینٹ اکائیوں تقریباً 50 لاکھ لیٹر پینٹ کی سالانہ پیداوار کریں گی اور کئی دیگر متعلقہ شعبوں کی حمایت کرتے ہوئے تقریباً 500 براہ راست روزگار پیدا کریں گی۔
کے وی آئی سی کے سربراہ جناب ونے کمار سکسینہ نے کہا کہ کھادی قدرتی پینٹ مستقل روزگار کا ایک موثر ماڈل ہے اور چھتس گڑھ اور ہریانہ دیگر ریاستوں کے لئے گائے کے گوبر پر مبنی قدرتی پینٹ اکائیوں کے قیام کے لئے مثال قائم کریں گے۔ کھادی قدرتی پینٹ ماحول کے مطابق اور لاگت موثر پروڈکٹ ہے جس میں مستقل روزگار پیدا کرنے اور کسانوں کی آمدنی بڑھانے کے کافی امکانات ہیں۔ جناب سکسینہ نے کہا کہ قدرتی پینٹ کو بنانے کے لئے کسانوں اور گوؤشالاؤں سے خریدے گئے گائے کے گوبر سے فی مویشی ہر سال تقریباً 30 ہزار روپے کی اضافی آمدنی ہوگی۔
کھادی قدرتی پینٹ کو 12 جنوری 2021 کو لانچ کیا گیا تھا۔ واٹرپروف اور دھونے کے قابل ہونے کے علاوہ پینٹ میں اینٹی بیکٹریل ، اینٹی فنگل اور قدرتی تھرمل انسولیشن گنا جیسے گائے کے گوبر کے قدرتی فائدہ شامل ہیں۔ یہ پینٹ ماحول کے مطابق ، غیرزہریلے، بو کے بغیر اور لاگت موثر ہے۔
ش ح۔ ش ت۔ج
Uno-13184
(Visitor Counter : 96
محنت اور روزگار کی وزارت
زرعی اور دیہی مزدوروں کے لئے کل ہندصارفین کے قیمت کے عدد اشاریے -ستمبر، 2022
- زرعی اور دیہی مزدوروں کے لیے کل ہند صارفین کی قیمت اشاریہ کا اعداد شمار  ستمبر، 2022 میں 9 پوائنٹس بڑھ کر بالترتیب 1149  اور 1161  پوائنٹس ہو گیا۔ زرعی مزدوروں اور دیہی مزدوروں کے عام اشاریہ میں اس تبدیلی میں اہم کردار فوڈ گروپ کا بالترتیب 7.12 اور 6.92 پوائنٹس تھا۔ یہ اضافہ بنیادی طور پر چاول، گندم کا آٹا، باجرہ، جوار، ریگی، دال، دودھ، گھی، نمک، پیاز ، خشک/ہری مرچ، چینی ، سبزیاں اور پھلوں اور گڑ وغیرہ کی قیمتوں کی وجہ سے ہوا۔
- مختلف ریاستوں کے لیے انڈیکس میں اضافہ الگ الگ تھا۔ زرعی مزدوروں کے معاملے میں 19 ریاستوں کے اشاریہ میں1سے 14 پوائنٹس کا اضافہ اور ریاست آسام میں 2 پواپنٹس کی گراوٹ درج کی گئی ہے۔تمل ناڈو کا اشاریہ 1321 پوائنٹس کے ساتھ اشاریہ ٹیبل میں سرفہرست ہے جبکہ ہماچل پردیش 908 پوائنٹس کے ساتھ اشاریہ ٹیبل میں سب سے نیچے ہے۔
- دیہی مزدوروں کے تعلق سے 19 ریاستوں کے اشاریہ میں 2 سے14 پوائنٹس کا اضافہ جبکہ ریاست آسام میں 1 پوائنٹ کی کمی درج کی گئی ۔ تمل ناڈو کا اشاریہ1310 پوائنٹس کے ساتھ اشاریہ ٹیبل میں سرفہرست ہے جبکہ ہماچل پردیش 957 پوائنٹس کے ساتھ اشاریہ میں سب سے نیچے ہے۔
- ریاستوں کے درمیان، زرعی اور دیہی مزدوروں دونوں کے لیے صارفین کی قیمتوں کے اشاریہ نمبروں میں سب سے زیادہ اضافہ ، بنیادی طور پر گیہوں، آٹا، دودھ، پیاز، مرچ خشک، سبزیوں اور پھلوں، لکڑی وغیرہ کی قیمتوں میں اضافے کی وجہ سے ہریانہ  میں ہوا ۔ اس کے برعکس، زرعی مزدوروں اور دیہی مزدوروں دونوں کے لیے صارفین کی قیمتوں کے اشاریہ نمبروں میں سب سے زیادہ کمی آسام ریاست  میں ، بنیادی طور پر بکرے کےگوشت ، سبز مرچوں ، پان کی پتی، سبزیاں اور پھل، لکڑی وغیرہ کی قیمتوں میں کمی کی وجہ سے ہوئی ۔
- سی پی آئی ۔ اے ایل اور سی پی آئی ۔آر ایل پر مبنی مہنگائی کی پوائنٹ ٹو پوائنٹ شرح ستمبر 2022 میں بالترتیب 6.94 فیصد اور 7.26 فیصد کے مقابلے میں ستمبر 2022 میں 7.69 فیصد اور 7.90 فیصد رہی جو کہ پچھلے سال کے اسی مہینے کے دوران بالترتیب 2.89 فیصد اور 3.16 فیصد تھی۔ اسی طرح ستمبر، 2022 میں غذائی افراط زر 7.47 فیصد اور 7.52 فیصد رہی جو کہ اگست، 2022 میں بالترتیب 6.16 فیصد اور 6.21 فیصد اور پچھلے سال کے اسی مہینے کے دوران بالترتیب 0.50 فیصد اور 0.70 فیصد تھی۔
کل ہند صارف قیمت عدد اشاریہ 
|
|
گروپ
|
|
زرعی مزدور
|
|
دیہی مزدور
|
|
|
|
اگست 2022
|
|
ستمبر 2022
|
|
اگست 2022
|
|
ستمبر 2022
|
|
عمومی ا شاریہ
|
|
1140
|
|
1149
|
|
1152
|
|
1161
|
|
خوراک
|
|
1069
|
|
1079
|
|
1077
|
|
1087
|
|
پان سپاری وغیرہ
|
|
1919
|
|
1919
|
|
1929
|
|
1928
|
|
ایندھن اور روشنی
|
|
1267
|
|
1274
|
|
1259
|
|
1266
|
|
لباس، بسترکاسامان اور جوتے وغیرہ
|
|
1198
|
|
1206
|
|
1235
|
|
1243
|
|
متفرق
|
|
1200
|
|
1205
|
|
1206
|
|
1211
اکتوبر 2022 کے مہینے کے لیے سی پی آئی ۔ اے ایل اور آر ایل ۔ 18 نومبر 2022 میں جاری کیے جائیں گے۔
مزید معلومات کے لیے برائے مہربانی لنک پر کلک کریں۔
وزیراعظم کا دفتر
وزیراعظم اکاؤنٹنٹس جنرل کی کانفرنس سے خطاب کریں گے
نئی دہلی،20؍نومبر،وزیراعظم نریندر مودی کل ، 21 نومبر 2019 کو یہاں اکاؤنٹنٹس جنرل اور ڈپٹی اکاؤنٹنٹس جنرل کی ایک کانفرنس سے خطاب کریں گے۔ جناب نریندر مودی پورے ملک کے اکاؤنٹنٹس جنرل اور ڈپٹی اکاؤنٹنٹس جنرل کو خطاب کرنے سے پہلے بھارت کے کمپٹرولر اینڈ آڈیٹر جنرل کے دفتر میں مہاتما گاندھی کے مجسمے کی نقاب کشائی کریں گے۔
’’آڈیٹ میں یکسر تبدیلی اور ڈیجیٹل دنیا میں یقین دہانی‘‘ کے موضوع پر موجودہ کانفرنس ، اگلے چند برسوں کے لئے سیکھنے اور تجربات کو مستحکم کرنے اور بھارتی آڈٹ اور اکاؤنٹس کے محکمے کی راہ متعین کرنے کے لئے منعقد کی جارہی ہے۔ اس محکمے کو ٹیکنالوجی پر مرکوز تنظیم بنانے اور حکومت کی تیزی سے تبدیل ہوتی ہوئی پالیسیوں اور حکمرانی کے ماحول میں تبدیلی کو دیکھتے ہوئے ان معاملات پر پینل مباحثے کئے جارہے ہیں۔
محکمہ آئی اے اینڈ اے ڈی جیسے نظام کو نافذ کرکے آڈٹ کے عمل کو اندرونی طور پر خود کار بنارہا ہے۔ محکمہ ڈیجیٹل آڈٹ رپورٹ میں آڈٹ کئے جانے والے یونٹوں کے لئے کھاتوں اور ڈیجیٹل آڈٹ رپورٹ کو پیش کرے گی۔ اس کے علاوہ علم کی بنیاد کو ادارہ جاتی بنانے کی بھی کوششیں کی جارہی ہیں۔ پچھلے چند برسوں کے دوران بھارتی آڈٹ اور اکاؤنٹس کے محکمے نئے دور کے چیلنجوں کو پورا کرنے اور ٹیکنا لوجی سے لیس بھارت کی ضروریات کو پورا کرنے کے لئے تیزی سے تبدیلی کی جانب پیش رفت کررہے ہیں۔
۔۔۔۔۔۔۔۔۔۔۔۔۔۔۔۔

U-5235
(
صحت اور خاندانی بہبود کی وزارت
کووڈ – 19 ٹیکہ کاری کی ہندوستان کی مجموعی کوریج 43 کروڑ سے تجاوز کر گئی ہے
ریکوری کی شرح 97.36 فیصد ہے
گزشتہ 24 گھنٹوں کے دوران 39742 روزانہ کے نئے کیسز رپورٹ کئے گئے ہیں
ہندوستان کے ایکٹیو معاملات کی تعداد  اس وقت مجموعی معاملات کی 1.30 فیصد ہے
روزانہ کی پازیٹیویٹی کی شرح  مسلسل 34 ویں دن بھی 3فیصد سے کم ہے
نئی دہلی،26؍ جولائی : گزشتہ ہندوستان میں کووڈ – 19 کی ٹیکہ کاری کی کوریج 43 کروڑ سے زیادہ تجاوز کر گئی ہے۔
آج صبح 8 بجے تک کی عبوری رپورٹ کے مطابق ہے مجموعی طور پر 433150864 ویکسین کی خوراکیں، 5272431 اجلاسوں میں لگائی گئی ہیں۔ گزشتہ 24 گھنٹوں کے دوران 5118210 ویکسین کی خوراکیں لگائی گئی ہیں۔
ان میں شامل ہیں:
|
|
صحت دیکھ بھال کے ورکرس
|
|
پہلا ڈوز
|
|
1,02,86,512
|
|
دوسرا ڈوز
|
|
76,98,343
|
|
پیش پیش رہنے والے صحت کارکنان
|
|
پہلا ڈوز
|
|
1,78,52,440
|
|
دوسرا ڈوز
|
|
1,08,19,457
|
|
18 سے 44 سال کی عمر کے گروپ
|
|
پہلا ڈوز
|
|
13,81,09,509
|
|
دوسرا ڈوز
|
|
60,62,371
|
|
45 سے 59 سال کی عمر کے گروپ
|
|
پہلا ڈوز
|
|
10,07,21,803
|
|
دوسرا ڈوز
|
|
3,42,99,610
|
|
60 سال سے زیادہ عمر کے افراد
|
|
پہلا ڈوز
|
|
7,34,17,431
|
|
دوسرا ڈوز
|
|
3,38,83,388
|
|
میزان
|
|
43,31,50,864
کووڈ – 19 ٹیکہ کاری کی ہمہ گیریت کا نیا مرحلہ 21 جون 2021 سے شروع ہوا تھا ۔ مرکزی حکومت اس کی رفتار کو مزید تیز کرنے اور ملک بھر میں کووڈ - 19 کی ٹیکہ کاری کے اسکوپ کو توسیع دینے کے تئیں پر عزم ہے۔
اس وبا کے آغاز سے اس سے متاثر ہونے والے افراد میں سے 30543138 افراد کووڈ – 19 سے بازیافت ہو چکے ہیں ، جب کہ گزشتہ 24 گھنٹوں کے دوران ہی 39972 مریضوں نے ریکور کیا ہے۔ اس سے مجموعی طور پر ریکوری کی شرح 97.36 فیصد ہو گئی ہے۔
گزشتہ 24 گھنٹوں میں ہندوستان بھر سے 39742 روزانہ نئے کیس سامنے آئے ہیں۔
گزشتہ 28 دنوں سے مسلسل روزانہ کے نئے کیسز 50000 سے کم رپورٹ کئے جارہے ہیں۔ یہ مرکز اور ریاستوں نیز مرکز کے زیر انتظام علاقوں کے ذریعے پائیدار اور اشتراکی کاوشوں کا نتیجہ ہے۔
ہندوستان کا ایکٹیو کیس ہولڈ آج 408212 ہے، جب کہ ملک کے مجموعی پازیٹیو معاملات میں ایکٹیو کیس کی شرح 1.30 فیصد ہے۔
ملک بھر میں نمایاں طور پر منظم ٹیسٹنگ کے ساتھ ہی گزشتہ 24 گھنٹوں کے دوران مجموعی طور پر 1718756 ٹیسٹ کئے گئے۔ مجموعی طور پر ہندوستان میں ابھی تک 45.62 کروڑ سے زیادہ  ٹیسٹ کئے جاچکے ہیں۔
اب جب کہ ملک بھر میں جانچ کی صلاحیت میں اضافہ کیا جا چکا ہے، ہفتہ وار پازیٹویٹی کی شرح اس وقت 2.24 فیصد ہے، جب کہ روزانہ پازیٹویٹی شرح آج 3.31 فیصد رہی۔ روزانہ کی پازیٹویٹی کی شرح مسلسل 34 ویں دن 3 فیصد جبکہ مسلسل 48 دن کے لئے 5 فیصد سے کم رہی ہے۔
۔۔۔۔۔۔۔۔۔۔۔۔۔۔۔۔۔۔

U-7014
(Visitor Counter : 131
محنت اور روزگار کی وزارت
کُل ہندسروے کرنےکےلئے سالٹ لیک سیٹی، کولکاتا میں لیبربیورو کا اضافی دفتر کھولا گیا
نئی دہلی:16 اپریل ، 2021:پانچ کُل ہند سروے سے متعلق ماہرین کے گروپ کے چیئرمین پروفیسر ایس پی مکھرجی نے آج کولکاتا کے سالٹ لیک سیٹی میں لیبر بیورو کے ایک اضافی دفتر کا افتتاح کیا۔ امید ہے کہ یہ نیا دفتر پورے مشرقی خطے کیلئے سروے سے متعلق اہم سرگرمیوں کا ایک مرکز بن جائیگا اور نوجوان پیشہ ور افراد، ماہرین موضوعات اور لیبر بیورو کے افسران کی ایک پوری طرح وقف ٹیم کے ذریعے فیلڈ ورک کی پیش رفت کو مربوط / نگرانی کے مقصد کو پورا کریگا۔
ان سروے کی اہمیت کو اجاگر کرتے ہوئے پروفیسر ایس پی مکھرجی نے مطلع کیا کہ یہ پانچ سروے خاص طور پر کووڈ-19 وبا کے زمانے میں پالیسی سازی کے اِن پُٹ کی حیثیت سے انتہائی متاثرہ لیبر مارکٹ کے اعداد وشمار فراہم کرکے قومی سطح پر زبردست رول ادا کرنے جارہے ہیں۔ انہوں نے کہا کہ یہ سروے روزگار کی تعداد پر خاص طور پر غیرمنظم سیکٹر میں کُل سہ ماہی اسٹیبلشمنٹ پر مبنی روزگار سروے کے ذریعے موجودہ اعداد وشمار کی بہت بڑی کمی کو پورا کریں گے۔
لیبر بیورو کے ڈائریکٹر جنرل جناب ڈی پی ایس نیگی سے مطلق کیا کہ ان پانچ سروے میں سے دو سروے کے تحت ڈیٹا اکٹھا کرنے کیلئے فیلڈ ورک یعنی مہاجر مزدوروں سے متعلق کُل ہند سروےاور کُل ہند سہ ماہی اسٹیبلشمنٹ پر مبنی روزگار سروے کئی ریاستوں میں یکم اپریل 2021 کی تاریخ سے پہلے ہی شروع کیےجاچکے ہیں۔ تاہم ریاست مغربی بنگال میں انتخابی نتائج کے آنے کے بعد مئی 2021 کے پہلے ہفتے میں ان دونوں سروے کے تحت فیلڈ ورک کا آغاز کیا جائیگا۔
وزارت محنت وروزگار، حکومت ہند سے منسلک ایک دفتر لیبر بیوروکو پانچ کُل ہند سروے کاکام سونپا گیا ہے:
- گھریلو ورکروں کا کُل ہند سروے،
- مہاجر ورکروں کا کُل ہند سروے،
- ٹرانسپورٹ سیکٹر کے ذریعے پیدا کیے گئے روزگار سے متعلق کُل ہند سروے،
- پیشہ ور افراد کے ذریعے پیدا کیے گئے روزگار سے متعلق کُل ہند سروے،
- کُل ہند سہ ماہی ایسٹیبلشمنٹ پر مبنی روزگار سروے
-----------------------
ش ح۔م ع۔ ع ن
U NO:3780
(Visitor Counter : 128
صحت اور خاندانی بہبود کی وزارت
سی جی ایچ ایس ،صحت اور خاندانی بہبود کی وزارت نے چنئی میں ’سی جی ایچ ایس پنچایت ‘ کی میزبانی کی
’سی جی ایچ ایس پنچایت‘ بھارتی حکومت کا اپنی نوعیت کا پہلا اقدام ہے جس میں تمام سی جی ایچ ایس فریقوں بشمول پنشن یافتگان، مستفضین اورحفظان صحت کی تنظیموں کو اپنی تشویش کے بارے میں بتانے کے لیے ایک کھلا پلیٹ فارم فراہم کیا گیا ہے
افسران نے ایسوسی ایشنز کے ارکان کی طرف سے ظاہر کی گئی تشویش دور کی؛ اس بات کی یقین دہانی کرائی کہ حکومت اہل مستفضین کو کیش لیس علاج کی سہولیات فراہم کرکے خدمات کی فراہمی کو بہتر بنانے کے لیے پوری طرح پرعزم ہے
صحت اور خاندانی بہبود کی وزارت، حکومت ہند نے 25 مئی 2022 کو راجا جی بھون، بسنت نگر، چنئی، تمل ناڈو میں سی جی ایچ ایس دفتر میں ’ سی جی ایچ ایس پنچایت ‘ کا انعقاد کیا۔
’ سی جی ایچ ایس پنچایت ‘ بھارتی حکومت کا اپنی نوعیت کا پہلا اقدام ہے جس میں تمام سی جی ایچ ایس فریقوں بشمول پنشن یافتگان، مستفضین اورحفظان صحت کی تنظیموں کو اپنی تشویش کے بارے میں بتانے کے لیے ایک کھلا پلیٹ فارم فراہم کیا گیا ہے۔اس طرح کا پلیٹ فارم حکومت کو اسکیم کے نفاذ میں مسائل کو سمجھنے کے قابل بنائے گا تاکہ اسے بہتر بنایا جاسکے۔
یہ پروگرام اب سے ہر ریاست میں مستقل بنیادوں پر منعقد کیے جائیں گے۔
پروگرام میں مقامی پنشنرز ایسوسی ایشنز، ملازمین کی ایسوسی ایشنز جیسے پوسٹل ڈیپارٹمنٹ امپلائیز ایسوسی ایشن، بی ایس این ایل امپلائیز ایسوسی ایشن اور انکم ٹیکس امپلائیز ایسوسی ایشن کے 150 سے زیادہ شرکانے حصہ لیا۔ سی جی ایچ ایس امپینلڈ اسپتالوں، کنفیڈریشن آف انڈین انڈسٹری ، سنٹرل بورڈ آف انڈائریکٹ ٹیکسز اور کسٹمز ، حفظان صحت کی تنظیموں، ڈاکٹروں اور تمل ناڈو کے سی جی ایچ ایس صحت مندی کے مراکز کے عملے کے نمائندوں نے بھی شرکت کی۔
وزارت صحت اور خاندانی بہبود، حکومت ہند کے افسران نے ایسوسی ایشنز کے ارکان کی طرف سے ظاہر کی گئی تشویش کا جواب دیا۔ انہیں یقین دلایا گیا کہ حکومت اہل مستفضین کو کیش لیس علاج کی سہولت فراہم کرکے اور سرکاری ملازمین کو بھی حفظان صحت کی فراہمی کے ذریعہ خدمات کی فراہمی کو بہتر بنانے کے لئے پوری طرح پرعزم ہے۔ ایسوسی ایشن کے ممبران کو بتایا گیا کہ وزارت صحت اس اسکیم سے متعلق مخصوص مطالبات کا مکمل ادراک رکھتی ہے جن پر غور کیا جائے گا اور ان کے حل کے لیے مناسب اقدامات کیے جائیں گے۔
حفظان صحت سے متعلق تنظیموں کی طرف سے بقایاجات کی ادائیگیوں اورسی جی ایچ ایس کی شرحوں پر نظرثانی کے حوالے سے ظاہر کی گئی اہم تشویش کو وزارت کے افسران نے مناسب طریقے سے نوٹ کیا اور کہا گیا کہ ان تشویش کو دور کرنے کے لیے وزارت میں ضروری کارروائی پہلے ہی شروع کر دی گئی ہے۔
اس پروگرام میں جن سرکردہ شخصیات نے شرکت کی ان میں حکومت ہند کی وزارت صحت اور خاندانی بہبودکی سی جی ایچ ایس کے ایڈیشنل ڈائریکٹرجناب آلوک سکسینہ، ایڈیشنل سکریٹری اور ڈائریکٹر جنرل، سی جی ایچ ایس، وزارت صحت اور خاندانی بہبود، حکومت ہند، ڈاکٹر نکھلیش چندرا، ڈائریکٹر، سی جی ایچ ایس، وزارت صحت اور خاندانی بہبود، حکومت ہند شامل ہیں ۔ چنئی میں سی جی ایچ ایس کے ایڈیشنل ڈائر یکٹرڈاکٹر شنمگناتھن نے بھی پروگرام میں شرکت کی۔
وزارت دفاع
سابق فوجیوں کی بازآبادکاری
نئی دہلی،22جولائی / گذشتہ تین برس کے دوران راجستھان اور گجرات میں سابق فوجیوں کی بازآبادکاری سے متعلق تفصیلات درج ذیل ہیں:
|
|
سال
|
|
راجستھان میں سابق فوجیوں کی بازآبادکاری کی تفصیلات
|
|
گجرات میں سابق فوجیوں کی بازآبادکاری کی تفصیلات
|
|
2016
|
|
1031
|
|
61
|
|
2017
|
|
144
|
|
1001
|
|
2018
|
|
894
|
|
1066
|
|
Total
|
|
2069
|
|
2128
ریاستی پولیس فورسیز میں سابق فوجیوں کی تقرری کا معاملہ متعلقہ ریاستی حکومت کے دائرکار کے تحت آتا ہے کیونکہ آئین ہند کے ساتویں شیڈول کی لسٹ -2  میں ہونے کے سبب ‘‘پولیس ’’ ایک خالص ریاستی معاملہ ہے۔ گذشتہ تین برس کے دوران سبکدوش ہونے والے دفاعی اہلکاروں کی کل تعداد اس طرح ہے:
|
|
فوج کا نام
|
|
گذشتہ تین برس 2016، 2017 اور 2018 کے دوران سبکدوش ہونے والے دفاعی اہلکاروں کی کل تعداد
|
|
بری فوج
|
|
143696
|
|
بحریہ
|
|
15057
|
|
فضائیہ
|
|
17502
|
|
کل
|
|
176255
گذشتہ تین برس کے دوران راجستھان اور گجرات میں جن سابق فوجیوں کی بازآبادکاری کی گئی ہے ان کی کل تعداد اس طرح ہے:
|
|
سال
|
|
راجستھان میں سابق فوجیوں کی بازآبادکاری کی تفصیلات
|
|
گجرات میں سابق فوجیوں کی بازآبادکاری کی تفصیلات
|
|
2016
|
|
1031
|
|
61
|
|
2017
|
|
144
|
|
1001
|
|
2018
|
|
894
|
|
1066
|
|
کل
|
|
2069
|
|
2128
دفاع کے وزیر مملکت جناب شری پد نائک نے آج راجیہ سبھا میں رکن پارلیمنٹ جناب ہرش وردھن سنگھ کے ذریعے پوچھے گئے ایک سوال کے تحریری جواب میں یہ اطلاع فراہم کی۔
ٹیکسٹائلز کی وزارت
سومناتھ اور دوارکا میں ہینڈلوم اور دستکاری کی نمائش تمل ناڈو اور گجرات کی ریاستوں کی شاندار درجہ کی نمائش کرتی ہے
ٹیکسٹائل کی وزارت راجکوٹ میں 21-22 اپریل 2023 کو صنعت کے متعلقہ فریقوں کے ساتھ چنتن شیویر کا اہتمام کرے گی
گجرات میں سوراشٹر تمل سنگمم منایا جائے گا
ٹیکسٹائل کی وزارت نے سومناتھ اور دوارکا میں ہینڈ لوم اور دستکاری کی ایک نمائش کا اہتمام کیا ہے، جس میں تمل ناڈو اور گجرات کی ریاستوں سے ہینڈ لوم اور دستکاری کی شاندار درجہ کی نمائش کی گئی ہے۔ ٹیکسٹائل اور صنعت کی وزارت متعلقہ فریقوں کے ساتھ 21-22 اپریل 2023 کو راجکوٹ میں ایک چنتن شیویر کا بھی اہتمام کر رہی ہے، جس میں ٹیکسٹائل صنعت سے متعلق مختلف اہم ایجنڈوں اور اہم مسائل پر تبادلہ خیال کیا جائے گا۔
یہ سرگرمیاں "سوراشٹرا تمل سنگمم" کا حصہ ہیں۔ 'سوراشٹرا تمل سنگمم' گجرات کی مرکزی اور ریاستی حکومت کے درمیان قریبی تال میل سے منعقد کیا جاتا ہے، جس میں ٹیکسٹائل کی وزارت سمیت مختلف اداروں اور وزارتوں کی معاونت شامل ہے۔
2 روزدہ طویل چنتن شیویر پروگرام میں ماہرین کے دو بحث مباحثے ہوں گے، اس میں  گھریلو ٹیکنالوجی اور کپرے سے متعلق ٹیکنالوجی مصنوعات پر توجہ مرکوز کرتے ہوئے ٹیکنیکل ٹیکسٹائل میں ہندوستان کے مواقع تلاش کرنا اور  21 اپریل 2023 کو پائیداریت اور سرکلرٹی کے لیے روڈ میپ شامل ہیں، جس کے بعد ہینڈلوم اور دستکاری مصنوعات کے ای کامرس پورٹل کے سافٹ لانچ کے ساتھ ٹیکسٹائل کپاس اور انسانی ساختہ ریشوں سے متعلق مشاورتی گروپ  کی میٹنگیں 22 اپریل 2023 کی سہ پہر میں منعقد کرنے کا منصوبہ ہے۔
اس وقت تمل ناڈو کے 47 شہروں/ قصبوں میں آباد تقریباً 13 لاکھ سوراشٹر سے تعلق رکھنے والے باشندوں کی آبادی گجرات ریاست سے ملتی ہے۔ تاریخی بیانات میں بتایا گیا ہے کہ سوراشٹر سے تعلق رکھنے والے افراد ، جو بُنائی کے علاوہ مختلف کاموں میں بے حدماہر ہیں، تقریباً 400 سال قبل بیرونی حملوں کی وجہ سے پیدا ہونے والے انتشار کی وجہ سے بڑی تعداد میں مدورائی اور ریاست کے دیگر شہروں کی طرف ہجرت کر گئے تھے۔
سومناتھ، دوارکا اور مجسمہ اتحاد  میں اپریل 2023 کے دوران مختلف پروگراموں کے ذریعے منعقد کیے جانے والے سوراشٹر تمل سنگمم  کا مقصد سوراشٹر اور تمل ناڈو کے درمیان پرانے رشتوں اور ثقافتی روابط کو فروغ دینا ہے۔ ایس ٹی ایس ایک اور اہم سنگ میل واقعہ ہے ،جو حکومت ہند کے ’ایک بھارت شریشٹھ بھارت‘  اقدام کے تحت منعقد ہونے والے پروگراموں کے سلسلے کی ایک کڑی ہے۔
ایک بھارت شریشٹھ بھارت  پہل کا مقصد، عزت مآب ہندوستان کے وزیر اعظم جناب نریندر مودی کے ویژن کی رہنمائی میں، ریاست/ مرکز کے زیر انتظام علاقوں کی جوڑی کے تصور کے ذریعے مختلف ریاستوں/ مرکز کے زیر انتظام علاقوں کے لوگوں کے درمیان تعامل کو بڑھانا اور باہمی افہام و تفہیم کو فروغ دینا ہے۔ جوڑی والی ریاستیں/ مرکز کے زیر انتظام علاقے زبان، ادب، کھانا، تہوار، ثقافتی تقریبات، سیاحت سمیت متعدد شعبوں میں ایک دوسرے کے ساتھ مصروفیات انجام دیتی ہیں۔
سوراشٹرا تمل سنگمم کاشی تمل سمگم کے مکمل تسلسل میں ہے، جو پچھلے سال وارانسی میں ہوا تھا، جس میں ہمارے عزت مآب وزیر اعظم جناب نریندر مودی نے اس بات کا اعادہ کیا تھا کہ ''امرت کال میں ہماری قراردادیں اتحاد سے پوری ہوں گی۔ پورے ملک کی اجتماعی کوششیں" اور کاشی تمل سنگم کے مثبت نتائج کو آگے بڑھانے پر زور دیا۔
'سوراشٹرا تمل سنگمم' پہل کا مقصد تمل ناڈو میں رہنے والی سوراشٹر برادری کے بھرپور ثقافتی ورثے کو فروغ دینا ہے۔ یہ تمل ناڈو میں سوراشٹرسے تعلق رکھنے والے گجرات میں اپنے بھائیوں سے جڑنے اور اپنی مشترکہ روایات اور اقدار کو منانے کے لیے ایک پلیٹ فارم فراہم کرے گا۔
۔۔۔۔۔۔۔۔۔۔۔۔۔۔۔۔۔۔
ش ح۔ش م۔ ق ر
U-4274
(Visitor Counter : 55
وزارت دفاع
آئی این ایس نشانک اور آئی این ایس اکشے کوخدمت سے سبکدوش کیاگیا
بھارتی بحریہ کے جہازوں نشانک اوراکشے کو 3جون 2022کوخدمت سے سبکدوش کردیاگیا ۔ اس سے پہلے ان دونوں بحری جہازوں نے 32سال تک ملک کے لئے شاندار خدمات انجام دی تھیں ۔ خدمت سے سبکدوش کئے جانے کی یہ تقریب ، ممبئی کے نیول ڈوک یارڈ میں ایک روایتی رسم کے ساتھ انجام پائی ۔ جس کے دوران قومی پرچم ، بحریہ کے جھنڈے اور جنگی جہازوں کے مستول پرلگائے جانے والے مخروطی شکل کے جھنڈے کو غروب آفتاب کے موقع پر آخری مرتبہ نیچے کیاگیا۔
آئی این ایس نشانک کو 12دسمبر1989کوخدمت پرمامور کیاگیاتھا جب کہ آئی این ایس اکشے ایک سال بعد 10دسمبر 1990کو جارجیا میں پوٹی کے مقام پر پانی میں اتاراگیاتھا۔ آئی این ایس نشانل 22میزائل ویسیل اسکواڈرن اور آئی این ایس اکشے گشت لگانے والے 23بحری جہازوں کے اسکواڈرن کا حصہ تھے ۔ یہ جہاز ، فلیگ آفیسر کمانڈنگ ، مہاراشٹر نیول ایریا کے زیرکنٹرول کام کررہے تھے ۔
یہ دونوں بحری جہاز ، 32سال سے زیادہ مدت تک بحری خدمات کی انجام د ہی میں سرگرم تھے اوراپنے اس شاندار سفرکے دوران انھوں نے کرگل جنگ کے دوران آپریشن تلوار اور 2001میں آپریشن پراکرم سمیت متعدد بحری کارروائیوں میں حصہ لیا۔
بحریہ کے سربراہ ، چیف آف نیول اسٹاف ، ایڈمیرل آرہری کمارنے مہمان خصوصی کی حیثیت سے اس تقریب میں شرکت کی ۔
فلیگ آفیسر کمانڈنگ ان چیف ، ویسٹرن نیول کمانڈ، وائس ایڈمیرل ، اجیندربہادر سنگھ ، اورفلیگ آفیسر کمانڈنگ ان چیف ، ایسٹرن نیول کمانڈ ، وائس ایڈمیرل بسوا جیت داس گپتا ، اس تقریب میں شرکت کرنے والی دیگرممتاز شخصیات میں شامل تھے ۔ آئی این ایس اکشے کے پہلے کمانڈنگ آفیسر ، وائس ایڈمیرل آرکے پٹنائک  اورآئی این ایس نشانک کے پہلے کمانڈنگ آفیسر ، وائس ایڈمیرل ایس پی ایس چیما  اس تقریب میں مہمان ذی وقارتھے ۔
امور داخلہ کی وزارت
مرکزی وزیر داخلہ اور امداد باہمی کے وزیر جناب امت شاہ نے یوم کسان کے موقع پر ملک بھر کے کسانون کو مبارکباد دی
سابق وزیر اعظم چودھری چرن سنگھ جی زندگی بھر کسانوں کے مفادات کے لیے لڑتے رہے، ان کان ماننا تھا کہ خوشحال کسان اور ایک مضبوط زرعی نظام روشن ہندوستان کی بنیاد ہے
چودھری صاحب کو ان کے یوم پیدائش پر یاد کرتے ہوئے میں انہیں صدہا سلام پیش کرتا ہوں اور سب کو یوم کسان کی مبارکباد دیتا ہوں
مرکزی وزیر داخلہ اور امداد باہمی کے وزیر جناب امت شاہ نے یوم کسان کے موقع پر ملک بھر کے کسانوں کو مبارکباد دی۔
جناب امت شاہ نے ایک ٹوئٹ کرکے کہا کہ’’سابق وزیر اعظم چودھری چرن سنگھ جی زندگی بھر کے کسانوں کے مفادات کے لئے لڑتے رہے۔ ان کا ماننا تھا کہ خوشحال کسان اور ایک مضبوط زرعی نظام روشن ہندوستان کی بنیاد ہے۔چودھری صاحب کو ان کے یوم پیدائش پر یاد کرتے ہوئے انہیں صدہا سلام اور یوم کسان کے موقع پر سب کو مبارکباد۔‘‘